(ລັດຖະບານຈະປົກປ້ອງເຄື່ອງໝາຍການຄ້າ,
ສິດຜົນປະໂຫຍດອັນຊອບທຳຂອງວິສາຫະກິດ)
ຕອນເຊົ້າວັນທີ 02/02, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢ້ຽມຢາມ ແລະ ເປີດການເຄືຶ່ອນໄຫວຜະລິດກະສິກຳທີ່ນຳໃຊ້ເຕັກໂນໂລຊີສູງຢູ່ແຂວງຮ່ານາມ; ຢ້ຽມຢາມ, ລະດົມກຳລັງໃຈກຳມະກອນ, ຄົນງານຢູ່ບໍລິສັດລະບົບສາຍສົ່ງໄຟຟ້າ Sumi ຫວຽດນາມ ແລະ ຮູບແບບກະສິກຳເຕັກໂນໂລຊີສູງຢູ່ເມືອງ ລິ໋ເຍີນ. ທ່ານນາຍົກລັດຖະມົນຕີຊີ້ແຈ້ງວ່າ, ກະສິກຳຫວຽດນາມ ຍາມໃດກໍແມ່ນເສົາຄ້ຳຂອງພື້ນຖານເສດຖະກິດຂອງປະເທດຊາດ. ເພື່ອແກ້ໄຂບັນຫາກະສິກຳຫວຽດນາມ, ຕາມທ່ານນາຍົກລັດຖະມົນຕີ ຫງວຽນຊວນຟຸກ ແລ້ວ, ຕ້ອງອີງໃສ່ບັນດາວິສາຫະກິດພາກເອກະຊົນ, ບັນດາສະຫະກອນ, ສົ່ງເສີມການເລີ່ມທຸລະກິດກະສິກຳຫຼາຍກວ່າອີກ… ທ່ານນາຍົກລັດຖະມົນຕີ ສະເໜີຕ້ອງສຸມໃສ່ເຂົ້າໃນການພັດທະນາແຫຼ່ງຊັບພະຍາກອນມະນຸດຈາກຊາວກະສິກອນຮັບໃຊ້ໃຫ້ກະສິກຳເຕັກໂນໂລຊີສູງ; ເປີດກວ້າງຕະຫຼາດ, ຍົກສູງຄຸນນະພາບຜະລິດຕະພັນຫຸ້ມຫໍ່, ສ້າງເຄື່ອງໝາຍການຄ້າເພື່ອຮັບໃຊ້ການສົ່ງອອກ… ທ່ານນາຍົກລັດຖະມົນຕີ ຢືນຢັນວ່າ, ລັດຖະບານຈະປົກປ້ອງເຄື່ອງໝາຍການຄ້າ, ສິດຜົນປະໂຫຍດອັນຊອບທຳຂອງວິສາຫະກິດ, ສະຫະກອນທີ່ເຮັດກະສິກຳເຕັກໂນໂລຊີສູງຢ່າງຂ້ຽວຂາດ.
(ແຫຼ່ງຄັດຈາກ VOV)